Source: https://www.riigiteataja.ee/akt/429122011131
Timestamp: 2019-09-17 17:07:08+00:00

Document:
Kaevetööde taastamistööde tagatisraha suuruse arvestuse alused ja tagatisraha määrad – Riigi Teataja
Kaevetööde taastamistööde tagatisraha suuruse arvestuse alused ja tagatisraha määrad - sisukord
§ 2 Kaevetööde taastamistööde tagatisraha suuruse arvestamine
§ 3 Kaevetööde taastamistööde tagatisraha määrad
§ 4 Krooni arvestamine euroks
RT IV, 29.12.2011, 131
Vastu võetud 02.07.2010 nr 7
jõustumine 05.07.2010
Määrus kehtestatakse Pärnu Linnavolikogu 19. veebruari 2009 määruse nr 3 “Pärnu linna kaevetööde eeskiri” § 30 lõike 2 alusel.
Käesoleva määrusega kehtestatakse kaevetööde taastamistööde tagatisraha arvestamise alused ja määrad.
§ 2. Kaevetööde taastamistööde tagatisraha suuruse arvestamine
(1) Tagatisraha suuruseks on taastatava tee- või pinnakatte pindala ja vastava tagatisraha määra korrutis, äärekivide puhul taastatava äärekivi pikkuse ja tagatisraha määra korrutis. Kui taastamisele kuulub mitu tee- või pinnakatet, summeeritakse nende tagatisraha suurused.
(2) Tagatisraha suurus arvestatakse taastatava tee- või pinnakatte puhul kuni 150 m2 ulatuses § 3 lõikes 1 toodud määrade järgi ja üle 150 m2 § 3 lõikes 2 toodud määrade järgi.
§ 3. Kaevetööde taastamistööde tagatisraha määrad
(1) Kuni 150 m2 pinnakatet rikkuvate kaevetööde taastamistööde tagatisraha määradeks on:
1) ühekihiline asfaltbetoon - 669.- krooni (42,76 eurot) ruutmeeter;
2) kahekihiline asfaltbetoon - 1030.- krooni (65,83 eurot) ruutmeeter;
3) kiviparkett - 919.- krooni (58,73 eurot) ruutmeeter;
4) kõnnitee äärekivi - 411.- krooni (26,27 eurot) jooksev meeter;
5) sõidutee äärekivi - 585.- krooni (37,39 eurot) jooksev meeter;
6) kruuskate - 327.- krooni (20,90 eurot) ruutmeeter;
7) murukattega haljasala - 153.- krooni (9,78 eurot) ruutmeeter;
8) muu haljasala - 106.- krooni (6,77 eurot) ruutmeeter.
9) kahe ja poolekordne pinnatud kate - 350.- krooni (22.37 eurot) ruutmeeter.
(2) Üle 150 m2 pinnakatet rikkuvate kaevetööde taastamistööde tagatisraha määradeks on:
1) ühekihiline asfaltbetoon - 320.- krooni (20,45 eurot) ruutmeeter;
2) kahekihiline asfaltbetoon - 550.- krooni (35,15 eurot) ruutmeeter;
3) kruuskate - 150.- krooni (9,59 eurot) ruutmeeter;
4) kiviparkett - 525.- krooni (33,55 eurot) ruutmeeter;
5) murukattega haljasala - 90.- krooni (5,75 eurot) ruutmeeter;
6) muu haljasala - 61.- krooni (3,90 eurot) ruutmeeter.
7) kahe ja poolekordne pinnatud kate - 175.- krooni (11.18 eurot) ruutmeeter.
(3) Kaevetööde tegemisel keskkonnakaitseliste projektide raames avalikes huvides vajaliku tehnovõrgu või -rajatise ehitamiseks isikute poolt, kellele laieneb elektroonilise side seaduse § 72 lõikes 1, elektrituruseaduse § 65 lõikes 1 ja § 66 lõikes 1, ühisveevärgi ja -kanalisatsiooni seaduse § 7 lõikes 1 ja maagaasiseaduse § 18 lõikes 2 sätestatud kohustus või kes on vastavas piirkonnas tegutsev võrguettevõtja kaugkütteseaduse tähenduses, ja tingimusel, et ehitamist finantseeritakse tagastamatu toetuse korras saadavate rahaliste vahendite arvelt, on kaevetööde taastamistööde tagatisraha määraks 0.- krooni.
§ 4. Krooni arvestamine euroks
Krooni ümberarvestamine euroks toimub euro- ja krooniühiku vahelise ümberarvestuskursi alusel, mis määratakse Euroopa Liidu Nõukogu poolt vastavalt Euroopa Liidu toimimise lepingu artikli 140 lõikele 3. Saadud tulem ümardatakse vastavalt euro kasutusele võtmise seaduse § 5 lõikele 2.
Tunnistada kehtetuks alates 31. maist 2010 Pärnu Linnavalitsuse 19. juuni 2009 määrus nr 24 “Kaevetööde taastamistööde tagatisraha suuruse arvestamise alused ja tagatisraha määrad”.
Määrust rakendatakse alates 01. juunist 2010.
Määrus jõustub 05. juulil 2010.

References: § 2

§ 3

§ 4
 § 30

§ 2
 § 3
 § 3

§ 3
 § 72
 § 65
 § 66
 § 7
 § 18

§ 4
 § 5